**Virtuelt bestyrelsesmøde mandag d. 11. januar 2021 kl. 17.00**

**Deltagere**: Lennart, Louise, Frederik, Alexander, Rene, Lars, Ulrik, Benny, Peer, Thomas og Mads H

**Referat**

1. **Godkendelse af referat fra bestyrelsesmødet d. 14/12/2020.**
2. **Økonomi mv. –** Frederik
	1. Regnskabet er ved at være afsluttet. Resultatet bliver et lille plus. Der forventes ikke mange store ekstraregninger. En regning fra Erhvervsstyrelsen på 65000 kr skal tilføjes regnskabet for 2020, selvom regningen først lige er kommet.
	2. Budget for 2021 godkendt af bestyrelsen. Der budgetteres med et resultat omkring 0. Lidt afhængig af nogle engangsomkostninger og -indtægter.
3. **GF og bestyrelsen i 2021 –** alle

	1. Frederik, Lennart og Louise genopstiller til bestyrelsen. Alexander ønsker ikke at genopstille.
	2. Der bliver sandsynligvis relevant at meddele medlemmer, at generalforsamlingen udskydes til det atter bliver muligt at mødes pga forsamlingsforbuddet. I den mellemliggende periode vil bestyrelsen fortsætte i en slags ’forretningsbestyrelse’, som varetager den daglige drift.
4. **Nyt om DBU Bredde reformen –** Benny
	1. Der ligger nu et reelt forslag til en reform og der er lavet to webinars, hvor DBU fortæller om reformen. Repræsentantskabsmødet 1. februar er udskudt til det atter er muligt at mødes.
5. **Nyt fra udvalgene**
* Status børneafdelingen – Brando: Alt er lukket ned, så der sker ikke så meget lige nu. Future-trængen er i venteposition indtil de er nye udmeldinger om forsamlingsmuligheder. Mads og Thomas er gået i gang med at markedsføre Løve Cup i håbet om at det bliver muligt at gennemføre i år.
* Status ungdoms- og seniorafdelingen – Peer/Mads: Turneringen er oprindeligt sat til at starte weekenden 20/21 marts, men der er møde i turneringsudvalget i denne uge, hvor forskellige scenarier aftales i forhold til hvad der er muligt at gennemføre. U12-U19 er stort set på plads.
* Status administration anlæg og klubhus – Mads/Lennart: Installationen af lyset har givet gode tilbagemeldinger fra spillere, der oplever meget bedre lys og naboer, der oplever store forbedringer i forhold til lysstøj.
1. **Næste bestyrelsesmøder**

4. februar kl 17.

1. **Eventuelt**
	1. Ansøgninger til Fonden for foråret 2021 skal være Benny i hænde i næste uge. (uge 3)

Alexander Ledgaard Rene Kristensen Lars Hallgren Lennart Deramat

Louise Bøje Ulrik Marschall Frederik Falck Benny Olsen